**צאן ברזל, BPM ומשפחת רוזנבלום גאים להציג:**"יאיר"

**אלבום מחווה בעיבודים חדשים   
לשיריו של יאיר רוזנבלום ז"ל   
לרגל יום הולדתו השמונים.**

[**לינקטון**](https://www.linktone.co.il/catalog/linktone/100010315?tk=TmtGMU5sVXhZM0pWZEN0RFpHZzNkMFIyTmpSV1pUWXdSM2hpVWxoMVJFNVJNVUpoVVdoSE5FRkRSVDA9)

**"צאן ברזל מוסיקה"** מבית "ארומה מיוזיק" בשיתוף **מכללת BPM** ו**משפחת רוזנבלום** גאים להציג היום את אלבום המחווה "יאיר" בעיבודים חדשים לשיריו של **יאיר רוזנבלום** ז"ל שנחשב לאחד מחשובי היוצרים של הזמר העברי. לציון יום הולדתו השמונים.

בפרויקט אלבום המחווה לשיריו של יאיר רוזנבלום נבחרו 8 צוותים על ידי מכללת BPM אשר ביצעו עיבודים מחודשים מתוך [קטלוג השירים המפואר של יאיר רוזנבלום](https://yairrosenblum.co.il/%d7%94%d7%a9%d7%99%d7%a8%d7%99%d7%9d/). העיבודים של הפרויקט לוקטו יחד לכדי אלבום. השירים באלבום זה נכתבו בשנות העשרים של יאיר וכעת מבוצעים ע"י הדור הצעיר בשנות העשרים לחייו.ברשימת השירים באלבום: **"מה אברך"** שיצא כסינגל מוצלח בחודש שעבר, **"בשמלה אדומה", "להיות לבד", "שלווה", "אהיה לי חבר אהיה לי אח", "שוטי ספינתי", "מיקה" ו"לבד על הדשא".**

את הפרויקט ניהלו אומנותית המפיקים המוסיקליים **יונתן דניאל ונתנאל עבו (ג׳וני ודידה)** בשיתוף קרן רוזנבלום (ביתו של יאיר), צוות המכללה וצאן ברזל מוסיקה.

"הרעיון שעמד בבסיס הפרויקט הוא לתת לבני העשרים של היום להציע פירוש חדש משלהם לשירים שיאיר רוזנבלום כתב בשנות העשרים שלו." אומר **רן גפן לוי**, יוזם הפרויקט מטעם צאן ברזל מוזיקה. "שמונת הצוותים שנבחרו טרם פרוץ המלחמה מתוך עשרות מועמדים מביאים את הגרסה העכשווית ליצירותיו של רוזנבלום, כזו שמושפעת ממה שקורה כאן ועכשיו".

"אבא בוודאי היה מאוד מרוצה לשמוע את העיבודים החדשים לשיריו" **אומרת קרן רוזנבלום , ביתו של יאיר** "הוא תמיד אמר שהשירים שלו הם כמו ילדיו הבוגרים, שיש להם חיים משל עצמם והם חופשיים ללכת בדרכם. הוא גם חיפש תמיד לחדש ולהיות עכשווי ביצירה שלו ולכן וודאי היה לו מרתק לשמוע את היצירה שלו באוזניים של הדור הצעיר. עוד כשהתחילו לעשות ביצועים חדשים לשירים שלו בימי חייו, כמו אלו של מופע הארנבות של דוקטור קספר או דנה אינטרנשיונל, הוא פירגן מאוד גם אם אחרים הרימו גבה, וידע לזהות אותם כלהיטים. אבא היה פרפקציוניסט שחיפש תמיד לעבוד עם כישרונות – והיוצרים בפרויקט הזה עומדים ללא ספק ברף הגבוה שהוא הציב ושאנחנו מקפידים מאוד לשמר לאורך השנים בכל הקשור ליצירותיו. כל היוצרים והיוצרות שהיו מעורבים מוכשרים ומוכשרות מאוד, והיה לנו הכבוד והעונג שהם הובילו את העשייה."

**מידע נוסף**

**יאיר רוזנבלום**(6 בינואר 1944 – 27 באוגוסט 1996)  היה [מלחין](https://he.wikipedia.org/wiki/%D7%9E%D7%9C%D7%97%D7%99%D7%9F) ו[מעבד](https://he.wikipedia.org/wiki/%D7%A2%D7%99%D7%91%D7%95%D7%93_%D7%9E%D7%95%D7%96%D7%99%D7%A7%D7%9C%D7%99) [ישראלי](https://he.wikipedia.org/wiki/%D7%99%D7%A9%D7%A8%D7%90%D7%9C%D7%99). נמנה עם חשובי היוצרים ב[זמר העברי](https://he.wikipedia.org/wiki/%D7%96%D7%9E%D7%A8_%D7%A2%D7%91%D7%A8%D7%99), ומזוהה בעיקר כמלחין [הלהקות הצבאיות](https://he.wikipedia.org/wiki/%D7%9C%D7%94%D7%A7%D7%95%D7%AA_%D7%A6%D7%91%D7%90%D7%99%D7%95%D7%AA_%D7%91%D7%99%D7%A9%D7%A8%D7%90%D7%9C). אחד השירים המוכרים ביותר שהלחין הוא "[שיר לשלום](https://he.wikipedia.org/wiki/%D7%A9%D7%99%D7%A8_%D7%9C%D7%A9%D7%9C%D7%95%D7%9D)" שחיבר יענקל'ה רוטבליט. שירים נוספים שהלחין:  "[ישנן בנות](https://he.wikipedia.org/wiki/%D7%99%D7%A9%D7%A0%D7%9F_%D7%91%D7%A0%D7%95%D7%AA)", "[היה לי חבר היה לי אח](https://he.wikipedia.org/wiki/%D7%94%D7%99%D7%94_%D7%9C%D7%99_%D7%97%D7%91%D7%A8_%D7%94%D7%99%D7%94_%D7%9C%D7%99_%D7%90%D7%97)", "[אנשי הדממה](https://he.wikipedia.org/wiki/%D7%90%D7%A0%D7%A9%D7%99_%D7%94%D7%93%D7%9E%D7%9E%D7%94)" "[גבעת התחמושת](https://he.wikipedia.org/wiki/%D7%92%D7%91%D7%A2%D7%AA_%D7%94%D7%AA%D7%97%D7%9E%D7%95%D7%A9%D7%AA_(%D7%A9%D7%99%D7%A8))" "מיקה" ועוד שירים רבים מוכרים וטובים.

**צאן ברזל מוסיקה** הוא מיזם השם לעצמו למטרה לתת כבוד לגיבורי תרבות ישראלים ולמוסיקה עברית על כל גווניה. המיזם הוקם ביוזמת ארומה מיוזיק ומטרתו היא לשמר ולחדש יצירה ישראלית ולהנגיש אותה לקהל צעיר וותיק כאחד. "יעלה ויבוא" היה הפרויקט הראשון במסגרת "צאן ברזל" שנוצר סביב היצירה של הפיזמונאי הסופר והמשורר יורם טהרלב.   
 **מכללת BPM** הינה בית הספר למוסיקה המוביל בישראל, ואחד המוסדות הפדגוגים המובילים בעולם ללימודי מוסיקה, סאונד, הפקה ותקלוט. המכללה היא מוסד הלימוד הראשון בישראל עם הסמכה בינלאומית של חברות המוסיקה המובילות Steinberg ,Ableton, Image-Line ו-Native Instruments ואף נבחרה על ידי המגזין האיטלקי DJ MAG כאחת המכללות המובילות בעולם ללימודי סאונד והפקת מוסיקה. קמפוס המכללה המרכזי ממוקם בת”א, לב ליבה של העשייה המוזיקלית והתרבותית בישראל, יחד עם שלוחה נוספת בחיפה ומערך לימודי אונליין. BPM מעודדת ביטוי עצמי-אישי ומאפשרת לכל אינדיבידואל לממש את מלוא הפוטנציאל שבו, על פי טעמו ורצונותיו הייחודיים, תוך חיבור אינטגרלי לתעשיית המוסיקה.

**לינקטון :** [**https://did.li/Nzzaa**](https://did.li/Nzzaa)

**האזנה טובה**

**תיוגים בסטורי:**

tzon\_barzel

bpmcollege

karnit\_ba

yonatandaniel.jd

netanelabbou.jd

jonyvedida

aromamusicofficial

[muze\_art\_ai](https://www.instagram.com/muze_art_ai)

**--------------------------------------------------------------------------------------**

**שירה אלדר, קרנית בסון יחסי ציבור 052-429-9441**